Държавен вестник, бр. 52, 2017 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  52
(4) Влезлите в сила актове на органи на 
МВР, данните за които са предявени за съ-
биране по ал. 2, т. 1 или 2, не се предоставят 
на хартиен носител, а само при поискване от 
страна на НАП.
(5) Не се предявяват пред НАП:
1. наказателни постановления, които не 
са влезли в сила;
2. актове за установяване на публични 
вземания, за които са налице условията по 
чл. 168 ДОПК;
3. актове за установяване на публични 
вземания, издадени срещу заличени юриди-
чески лица;
4. актове, издадени срещу държавни уч-
реждения.“
§ 3. Член 16 се изменя така:
„Чл. 16. (1) Ръководителите на компетент-
ните структури на МВР или определените от 
тях лица за контакт предават на публичните 
изпълнители в НАП преписки за публичните 
вземания на хартиен носител, които съдържат:
1. изпълнителното основание – наказател-
но постановление или друг акт за установяване 
на публично вземане в оригинал, издаден 
от компетентен орган на МВР, със заверка 
за датата на влизане в сила, извършена от 
компетентно длъжностно лице;
2. решение на административен и/или 
съдебен орган, потвърждаващ/изменящ или 
отменящ изпълнителното основание, заверено 
копие, с надлежно отбелязване на датата на 
влизане в сила; 
3. данни, индивидуализиращи длъжника, 
актуални към момента на комплектуване на 
преписката, когато е физическо лице (ФЛ), 
както следва:
а) за български граждани – имената по 
документ за самоличност, единен граждански 
номер (ЕГН), постоянен и настоящ адрес;
б) за чужденци – имена по документ за 
самоличност (паспорт или заместващ го 
документ за пътуване) и при възможност 
по разрешение за пребиваване или карта 
за пребиваване на член на семейството на 
гражданин на Съюза, изписани на латиница 
и/или кирилица, ведно с копие на документа, 
въз основа на който са предоставени данните, 
ЕГН/личен номер на чужденец (ЛНЧ), пол, 
дата (ден, месец, година), място на раждане 
(държава), гражданство, статут на пребива-
ване и адрес;
в) за граждани на Европейския съюз – име-
ната по документ за самоличност (лична карта 
или паспорт) и при възможност по удосто-
верение за пребиваване на граждани на ЕС, 
изписани на латиница и/или кирилица, ведно 
с копие на документа, въз основа на който 
са предоставени данните, личен номер, пол, 
дата (ден, месец, година), място на раждане 
(държава), гражданство, статут на пребиваване 
и адрес на пребиваване; 
4. данни, индивидуализиращи длъжника, 
актуални към момента на комплектуване на 
преписката, когато е юридическо лице (ЮЛ) 
или едноличен търговец (ЕТ), както следва: 
а) за лицата, представляващи ЮЛ/ЕТ – име-
на/наименование, ЕГН/личен номер/личен 
номер за чужденец/ЕИК и по търговския 
регистър (ТР)/БУЛСТАТ, адрес;
б) седалище и адрес на управление, ЕИК 
по ТР/БУЛСТАТ, номер на фирмено дело и 
съда по регистрацията (за тези, които не 
са пререгистрирани в Агенцията по впис-
ванията); 
5. данни за вида, адреса, броя и местона-
хождението на производствени, търговски 
или други обекти и места за осъществяване 
на търговска или производствена дейност от 
длъжника, които са известни на МВР;
6. данни за публичното вземане:
а) вид и размер на публичното взема-
не – главница и лихва (ако е лихвоносно), 
начислена към датата на предаване на пре-
писката на НАП или дата, от която следва 
да се начисляват;
б) доказателства, удостоверяващи промяна 
в задължението, чрез частично плащане или 
прихващания, извършени до момента на из-
пращане на преписката в НАП – в заверени 
копия;
в) данни за взискателя, получател на 
информацията за събраните суми от прину-
дително събиране по вземанията, съответно: 
МВР, Фонда за безопасност на движението, 
Гаранционния фонд по чл. 518 от Кодекса за 
застраховането, Център „Фонд за лечение на 
деца“ или друг.
(2) Всички документи и приложения по 
преписките, с изключение на посочените в 
ал. 1, т. 1, които се съхраняват в оригинал 
от МВР, се заверяват „Вярно с оригинала“, 
като се посочва дата на заверката, имена и 
подпис на съответния служител, който я е 
извършил, и печат.
(3) Предаването на преписките на харти-
ен носител се извършва с опис и двустранен 
приемно-предавателен протокол по образец 
(приложение № 2) чрез служебна поща или 
чрез пощенски оператор с известие за доста-
вяне (обратна разписка), изпратена на адреса 
на компетентната ТД/офис на НАП.“ 
§ 4. Член 17 се изменя така:
„Чл. 17. (1) Когато след предявяване на 
публичното вземане в НАП органите на МВР 
получат информация за предстояща промяна 
или констатират последваща промяна в пре-
доставените на НАП данни за неплатените в 
срок публични вземания и актовете, с които 
същите са установени, коригират/променят 
или допълват данните по един от следните 
начини: 
1. чрез услугата по чл. 15, ал. 2, т. 1;